शिक्षा से ही सुधरेगा समाज और होगा विकास : नायक
अखिल भारतीय हल्बा आदिवाासी समाज ने शनिवार को शक्ति दिवस पर कलश यात्रा निकाली। चौक चौराहे पर कलश स्थापना कर आदि दुर्गा की पूजा-अर्चना की गई। हल्बा समुदायिक भवन में खिलेन्द्र भुआर्य, धनसिंह रावटे, अलख राम सिवाना ने पूजा कर ध्वजारोहण किया। पश्चात बाजे गाजे और जयकारे के साथ कलश यात्रा निकली, जो कि गडरियापारा, जवाहरपारा, भंडारीपारा, धुरवापारा, पिस्दापारा, नयापारा, बंधियापारा के चौक पहुंची। जहां सामाजिक परिचर्चा के साथ बच्चों के लिए रिकार्डिंग डांस, रस्सी कूद, आलू दौड, बिंदी लगाओ, बाल्टी बाॅल आदि खेल हुए।
कामता के सामाजिक भवन प्रांगण में मुख्य अतिथि सरपंच धनसिंह नायक ने समाज के लोगों से नशे से दूर रहने का अाह्वान करते हुए शराब से होने वाले पारिवारिक कला और शारीरिक विनाश के बारे में बताया। उन्होंने कहा कि शिक्षा के माध्यम से ही समाज में सुधार करके विकास की ओर बढ़ सकते हैं। उन्होंने फिजूलखर्ची से बचने के लिए आदर्श विवाह पर बल दिया।
समाज की प्रतिभाओं का किया गया सम्मान
सुकालू राम बढ़ई की स्मृति में फागुराम बढई ने गितेश्वरी ठाकुर, प्रतिभा बढई, गरिमा बढई, जालम सिवाना, सोहद्री तारम, दिलीप पटेल, शशि घरत, अघनि अंधारे, देवंतिन बाई का सम्मान किया। डौंडी के अलावा ग्राम उकारी, आंवराटोला, सल्हाईटोला, छिंदगांव, मरारटोला, कुसुमटोला, गुदुम, मरकाटोला पिच्चेटोला, पुसांवड, झुरहाटोला, कुंआगाेंदी, कांडे, कुरूटोला, भर्रीटोला, ढोरीठेमा में भी शक्ति दिवस मनाया गया।
डौंडी। शक्ति दिवस पर डौंडी में हल्बा आदिवासी समाज के लोगों ने कलश यात्रा निकाली।
hin_Deva hin_Deva hin_Deva hin_Deva awa_Deva hin_Deva